Kjarninn beindi fyrirspurninni til ráðuneytisins 20. febrúar síðastliðinn . Hún hefur verið ítrekuð nokkrum sinnum síðan . Svar barst í gær , átján dögum eftir að fyrirspurnin var send , og í morgun birti ráðuneytið síðan svarið á vef sínum . Hópurinn breyst á síðustu misserum Breytingar voru gerðar á framkæmdastjórn um afnám hafta í janúar síðastliðnum . Þá fór Freyr Hermannsson , forstöðumaður fjárstýringar Seðlabankans , út úr hópnum og Sigurður Hannesson , framkvæmdastjóri eignastýringar hjá MP banka , tók sæti í honum . Seðlabanki Íslands tilnefndi líka tvo starfsmenn bankans til að starfa í framkvæmdahópnum : Ingibjörgu Guðbjartsdóttur , framkvæmdastjóra gjaldeyriseftirlits Seðlabankans , og Jón Þ. Sigurgeirsson , framkvæmdastjóra alþjóðasamskipta og skrifstofu bankastjóra . Í tilkynningu sagði að Glenn Victor Kim gegndi áfram formennsku í framkvæmdahópnum , en hann hefur áralanga reynslu af erlendum fjármálamörkuðum og starfaði m.a. áður sem sérstakur ráðgjafi þýska fjármálaráðuneytisins vegna fjárhagslegrar endurskipulagningar á evrusvæðinu . Auk ofangreindra eru í hópnum Benedikt Gíslason , ráðgjafi fjármála - og efnahagsmálaráðherra í haftamálum . Auglýsing Eiríkur Svavarson hæstaréttarlögmaður hætti störfum í hópnum fyrir skemmstu en Ásgeir Helgi Reykjfjörð Gylfason , yfirlögfræðingur MP banka , tók sæti í hópnum fyrr á þessu ári . Brjóti þeir gegn þeim trúnaði eða misnoti upplýsingarnar með einhverjum hætti gæti það verið talið saknæmt athæfi , og viðkomandi gæti verið ákærður fyrir vikið . Sigurður Hannesson er varaformaður framkvæmdahóps um losun fjármagnshafta . Áhyggjur af þessari stöðu eru vel þekktar og mikið ræddar innan fjármálageirans . Samkvæmt heimildum Kjarnans eru ástæður þess að skipan þriggja manna sem starfað hafa í MP banka : Sigurðar Hannessonar , Benedikts Gíslasonar og Ásgeirs Helga Reykfjörð Gylfasonar , hafa vakið upp kurr er sú að áhyggjur eru á meðal stjórnenda og starfsmanna annarra fyrirtækja innan fjármálageirans að einn banki fái betri upplýsingar um stöðu mála en allir hinir . Ef einn banki veit meira um hvað sé framundan varðandi losun hafta , og þær leiðir sem stjórnvöld ætla að fara í þeirri vegferð , þá sé hann með stórt samkeppnislegt forskot á samkeppnisaðila sína á markaði . Þingmenn leggja drengskap sinn undir Það eru ekki bara sérfræðingarnir sem þurfa að skrifa undir skjöl vegna haftalosunaráætlunar . Þeir þingmenn sem sitja í samráðsnefnd þingflokka um afnám fjármagnshafta hafa allir undirritað þagnarheit sem í felst að þeir gæti „ þagmælsku um atriði sem ég kann að fá vitneskju um í starfi mínu fyrir hópinn sem leynt skulu fara samkvæmt lögum eða eðli máls . Þagnarskyldan skal haldast þótt störfum hópsins sé lokið “ . Þegar þingmennirnir skrifuðu undir þagnarheitið var þeim einnig gert ljóst að þeir kunni , í tengslum við störf hópsins , að fá vitneskju um innherjaupplýsingar og teljist þar með innherjar samkvæmt lögum um verðbréfaviðskipti . Samráðshópurinn hefur reyndar ekki verið upplýstur mikið . Samkvæmt upplýsingum Kjarnans hefur hann ekki fundað það sem af er þessu ári . Innan Vinstri grænna hafa verið uppi háværar raddir um að rétt sé að flokkurinn segi sig úr hópnum vegna samráðsleysis . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .